LidanRubinov/Halacha-QA huggingface dataset:
שאלה: בקשות בשבת: יש לי שאלה בקשר לברכות לבריאות. אני מבין שבקשות מותר לבקש רק בימי חול, כמו פרנסה או משהו, ולכן בשבת, אסור לבקש בקשות אישיות. שאלה בפני עצמה, האם בחגים, מותר, או גם אסור? עכשיו בברכת השחר יש בקשה, כמו תרחיקני מיצר רע, ותדביקני ביצר הטוב, ותצילני היום ובכל יום ויום מעזי פנים ומעזות פנים וכ"ו. אף על פי שיש כאן בקשות אישיות, עושים אותה בשבת, כי זה דבר קבוע. גם בברכת המזון יש בה סגולה לפרנסה, וגם אותה עושים בשבתות, כי זה דבר קבוע. עד לכאן ידוע שברכות קבועות עושים גם בשבתות ובחגים. עכשיו השאלה שלי היא שאני מבקש באופן קבוע 2 סוגי ברכות, האחת כללית, והשניה היא אישית ואני עושה אותה לבריאות למען אימי ולמעני, ונוסח הברכה הוא הזה. והנוסח שלהם הוא כזה הראשונה הכללית ריבונו של עולם ברחמך תן לנו כח ובריאות ויכולת מספיק וחוזק ואומץ בגופינו לעמוד על המשמר, ולא ארע לנו שום מחוש ושום כאב, ונהיה שמחים וטובים לעבודתך ותצילנו מכל רע, ותאריך ימינו בטוב ושנותינו בנעימים ומלא שנותינו אורך ימים ושנות חיים ו ובצל כנפיך תסתירנו ותצילנו לנו ולכל בני ביתינו מכל גזרות קשות ורעות, ונהיה שקטים ושאננים דשנים וראננים ועבודתך וליארתך. השניה האישית יהי רצון מלפניך השם הקדוש יהיה אשר יהיה אשר הוא יחוד הכל ושורש הכל שתשלח רפואה שלמה לחולה, הזה_______ ותעמידהו על עמדו ויחיה מחליו וידענו שאין אנו כדאים, להתפלל לפניך על עצמינו וכל שכן על אחרים, אבל שמנו רחמיך נגד עינינו כי רחום אתה כי אתה שומע תפילת כל פה. לכן בבושת פנים באנו, לפניך לבקש רחמים על_________ אל נה רפאנה לו ותבריאהו ותחלימהו ותאמצהו ותמלא משאלות ליבו לטובה, עשה למען שימך, עשה למען ימינך, עשה למען תורתך יהיו לרצון אמרי פי והגיון ליבי לפניך ה צורי וגואלי. את זה עשיתי כל יום, עד שהבנתי שבשבת, אסור לבקש בקשות, אלה אם הם קבועות. השאלה אם את זה מותר לי לעשות בשבתות וחגים, או רק בימי חול. אני שואל, כי אני עושה אותם באופן קבוע, ובשבת, אני הפסקתי, כי הבנתי שבשבתות, לא מבקשים בקשות, ואחרי זמן מה, הבנתי שקבועות זה ר. לכן אני שואל אם מותר או אסור לי, לחזור לעשות אותם שוב גם בשבת. וב מראש.
תשובה: מה שכתוב בסידור, אמרינן טופס ברכות חד הוא ומותר. ומה שמבקשים אישית, יש להשמיט בשבת. וברכה על החולה שאין בו סכנה, יש בזה מחלוקת, ולמעשה נהגו לומר בציבור בקריאה בתורה, בנוסח שאינו מעורר צער. לגבי חגים, אינני מכיר בתלמודים התיחסות לזה, ולכאורה הדבר תלוי בטעמי האיסור, שהובאו בראשונים כמה וכמה טעמים לזה, וחלקם נכונים גם לחג וחלקם לא. ומצינו בחג תפילות מיוחדות על צרכינו בפתיחת ההיכל וכד  וכן תחינות מיוחדות לחגים, ולכן בשעת הצורך אפשר להקל אך עדיף בנוסח שקבעו חכמים.
שאלה: חיצוניות ודעות קדומות: שמתי לב בזמן האחרון שההיכרות שלי את אנשים אחרים מושפעת מאוד מסטיגמות ודעות קדומות,מהמראה החיצוני שפת הגוף והמבטא וכו לא לרעה ח"ו-אני מתחבר מסתדר וכיף לי בחברת כולם, אבל ההיכרות שלי אינה היכרות אמיתית. כיצד להשתחרר מזה? כיצד ליצור קשר אמיתי עם הבן אדם שעומד מולי ולא רק לראות אותו בתוך ה דוס שבחבורה ה תמני שבחבורה או ה ליצן של החבורה?
תשובה: לך, אין ספק שנתונים חיצוניים, סטיגמות ודעות קדומות יכולים להשפיע מאוד על גיבוש דעתנו בנוגע לאנשים. יש בזה צד שלילי, בכך אנחנו מגבשים דעה ע"פ נתונים שטחיים ולא תמיד מדויקים. מצד שני, זה מאפשר לנו להתנהל בעולם החברתי שלנו כאילו אנחנו יודעים הרבה על האנשים שסביבנו, ומתרגלים להתייחס רק למה שרלוונטי עבורנו. יש בזה יתרונות רבים, הבעיה מתחילה כאשר הסטיגמות אינן מבוססות על ערכי אמת וכאשר אנחנו מייחסים גם תכונות שלא בהכרח קשורות לסטיגמה. את השלב המשמעותי בדרך להתקדמות בבעיה שאתה מתאר עברת כבר - וזו המודעות להטיה הזאת בשיקול הדעת שלך. זה שלב קשה מאוד, ויישר כוח על הרגישות שאתה מגלה. השלב השני הוא יחסית פשוט - תנסה להכיר את האנשים מעבר לרמה השטחית שאתה רגיל אליה. אינני יודע איזה מסגרת אתה מתאר, אבל אם תמצא דרך להתקרב לאנשים שאתה מרגיש שההיכרות שלך איתם היא מוגבלת, והיית רוצה לשנות את זה - תיזום קשר כלשהו וככל הנראה דעתך עליהם תשתנה כאשר תראה אותם בסביבות שונות. סביר והגיוני שלא תהיה חבר של כולם, יכול להיות שיש סגנון התנהגות שאתה לא מתחבר אליו, וזה לגיטימי. מה שבעייתי הוא כאשר מתחילים לפסול אנשים על סמך סטריאוטיפ לא מוצדק ברמה כזו או אחרת. אפשר לדעת שיש דברים שלא מוצאים חן בעיני, גם כאשר אין בהם בעיה מצד עצמם. זה מצריך בגרות ורגישות, וכמובן שבכל מקרה יש לקבל כל אדם בסבר פנים יפות. אם מתחילים להתרחק מאנשים בגלל סיבות חיצוניות לחלוטין יש בזה בעיה, עבורם אבל קודם כל עבורך - מאחר ואתה בסופו של דבר תפספס הרבה קשרים חברתיים שעשויים להיות משמעותיים עבורך על אף הרתיעה הראשונית. עקרון זה נכון גם לגבי סגנונות התנהגות, אתה עשוי לגלות שיש לך הרבה ללמוד מאנשים שונים ממך, ושאתה רק מרויח מקשרים כאלה. סליחה על העיכוב במסירת התשובה. שיהיה בהצלחה, יואב.
שאלה: טלטול במושב ללא עירוב: כבוד הרב ברצוננו לשאול שתי שאלות. א. אנו מצפים בעזרת ה ללידה ראשונה בעוד זמן קצר. הוריי אינם שומרי מצוות ומתגוררים במושב שאין בו תחום עירוב. אנו נמצאים אצלם בשבתות מפעם לפעם חשוב לציין שהם עושים מאמצים אדירים על מנת שנוכל לשמור שבת כהלכתה למשל בנו עבורנו מטבח נפרד וכו.הבנתי שנשיאת תינוק הינה בגדר טלטול. שאלתי היא האם כך הדבר, אם כן עד איזה גיל? כמו כן מסביב לבית הוריי יש חצר דשא עצי פרי וכו שהם שטח של הוריי אך שוב אינם מוקפים בגדר או בצורה אחרת כלשהי. האם גם שם אסור להוציא את התינוק? האם יש דרך כלשהי להתיר? מיותר לציין שזה גורם צער גדול להוריי (שוחחנו איתם על זה)אשר כמובן רוצים לטייל עם הנכד ה. "להשוויץ" לחברים, וכמעט שאיננו נפגשים בימי חול. ב. האם קריאת שם לבת נעשית דווקא בהוצאת ספר תורה או ניתן גם לא בבית הכנסת? האם יש צורך במניין? מה נהוג ומה ראוי יותר?(אנו ספרדים) ב מראש
תשובה: ראשית, שיהיה בשעה טובה ומוצלחת. סוגיית טלטול תינוק במקום שאין בו ערוב ידועה מאוד בעיקר לתושבי חוץ לארץ, המכירים היטב את הקושי. אולם אכן אין היתר לטלטל תינוק במקום שאין בו ערוב. אני מציע להורים שלכם לעשות גדר (לא חייבים גדר מלאה אלא "גדר הלכתית" סביב החצר, ועל ידי כך לאפשר להוציא את הילד החותה, ולשמוח בו בשבת, עם חבריהם ועם הנוכחות שלכם. ניתן לקרוא שם גם לא בבית כנסת, באירוע קטן בבית לכבודה וכדו, אולם המקובל הוא לעשות זאת בבית כנסת, כחלק מההכרזה הציבורית על השם.
שאלה: מניין: 1)איזה אדם יכול להשלים מניין?
תשובה: לשואל כל יהודי מעל גיל 13, שמכיר בערכה של תפילה ומעוניין להשלים מניין. אפי קיציס
שאלה: כשרות: מצאתי ברחוב סט צלחות (עשויות קורל, קורנינג)וקערות מקרמיקה שמישהו זרק, האם יש אפשרות להכשיר אותם?
תשובה: קורל קורנינג הוא חומר המוגדר הלכתית כזכוכית. לכן - לספרדים המקלים בכלי זכוכית די בשטיפה ובנקיון הכלים על מנת להתיר שימוש בהם. לאשכנזים - אמנם ההלכה האשכנזית הקלאסית החמירה בכלי זכוכית ואסרה הכשרתם, אבל פוסקים רבים טענו שהסיבה לכך היא שבעבר לא ניתן היה להגעיל כלי זכוכית מחשש שישברו במים רותחים. לכן, צלחות קורל העמידות במים רותחים ניתן להכשירם בהגעלה בתוך סיר עם מים רותחים. יש דורשים הכנסת כל צלחת לכלי ההגעלה שלש פעמים. גבי צלחות קרמיקה - לא ניתן להכשירם. הרב חיים בורגנסקי (התשובה התקבלה מהרב חיים בורגנסקי) רבני ורבניות בית הלל עונים לשו"ת גם בפייסבוק -
שאלה: שבת: אם תליתי כביסה לפני שבת האם בשבת מותר לי להורידה מחשש שיבואו יונים ויעשו צואה על הכביסה כלומר ילכלכו אותה?
תשובה: לשואלת כביסה רטובה היא מוקצה, כיון שאינה ראויה לשימוש בשבת. כביסה שהתייבשה לפני שבת, אינה מוקצה. כביסה שנתלתה לפני שבת כשהיא רטובה, ואינה אמורה להתייבש בזמן הקרוב, גם כאשר היא תתייבש, היא עדיין תשאר מוקצה, כיון שבכניסת השבת אדם "הסיח דעתו" ממנה, ולא חשב להשתמש בה בשבת. בקיץ, כביסה שנתלתה לפני שבת, אבל ברור לנו שבשבת בבוקר היא כבר תהיה יבשה, אדם לא הסיח דעתו ממנה, ומותר יהיה להורידה כדי שלא תתלכלך. אבל בחורף למשל, כיון שלא ברור שתתיבש ומתי, היא נחשבת מוקצה ואסור אפי קיציס
שאלה: חוה היתה אשה רגילה?: כבוד הרב האם חוה אשת אדם הראשון, היתה אשה רגילה כמוני, כזאת שעושה חטאים פה ושם כמוני, כי לא שמעתי שהיא היתה צדיקה. זאת בעצם האשה בתנ"ך שלא צדיקה? והשאלה חשובה לי כי שמי חוה ואני בדילמה איך להרגיש עם זה חוה
תשובה: חוה היתה אשה מעל ומעבר לכל הדמיונות שלנו, מעל ומעבר למדריגת החומר העכור שלנו. הגמ  בבבא בתרא (נח) אומרת  הכל בפני שרה כקוף בפני אדם, שרה בפני חוה כקוף בפני אדם. אם אנו יראים משרה אמנו, ק"ו שעלינו לירא מחוה שאנו כצל חיוור של חיקוי לעומת קדושתה ויופיה הפנימי. לפעמים מרוב מרחק של גדלות אנו רואים את הדמות כקטנה, כמי שמביט בשמש מחלון ביתו ודומה עליו ככדור זעיר בשל המרחק שלו ממנה. אך אליבא דאמת, השמש גדולה ועצומה ולולי היא אנו לא קיימים, וכך גם חוה אם כל חי, שורש הנשיות שבקדושה וממנה יתמתקו כל הדינים בעולם. זכית להקרא בשמה, התחזקי באמונה ובמידות טובות להדליק אורו של עולם.
שאלה: מקרר: האם הרב יודע יכול לבדוק איך להפוך מקרר samsungrt5562dtbsp לשימוש בשבת?
תשובה: לשואלת ראי בקישור שם מוסבר איך עושים זאת. (מי שמתמחים בתחום של הלכה ומדע, זה מכון "צומת". בקישור ) אפי קיציס
שאלה: קייטרינג   יחדיו  : אני מתכנן ארוע ב"צרעה" עם הקייטרינג של תמיר טרבלסי (חברת יחדיו). הוא אמר לי שרמת הכשרות הינה מהדרין-חלק של הרב מחפוד. תעודת הכשרות שנשלחה אלי הינה עבור -.אולמי הברון באשקלון לא ברור לי איך זה מעיד על הכשרות שלהקייטרינג,אודה על עזרתכם.
תשובה: ישר כח על העירונות. כיום קיימות חברות הפקת אירועים כעין זו שציינת, לחברה עצמה אין כשרות אלא רק למטבח שבו יוצרהמזון. הרבנות הראשית מחייבת שבמידה ומתקיים אירוע במקום שונה מהמטבח יתלווה משגיח לאירוע ע"מ לוודא שהאוכל שיצא הוא זה שנכנס ושלא הוספו מוצרים ממקומות שונים. אשר על כן יש לבקש תעודה ומשגיח במקום. ניתן להעזר גם בסיוע שלנו 0525665262
שאלה: חברות שלי עשו בבני עקיבא מלא דברים ואני לא. : יש לי בעיה שעוקצת לי את הלב. כל פעם שאני רואה בנות מהשבט שלי או מהשכבה מהבצפר השני נצבט לי הלב. למה? כי הם היו בבני עקיבא, הם עשו מלאא דברים שאני עוד לא הגעתי לעשות, הם צבעו קיר בחודש ארגון ואני לא, הם יצאו למחנה ואני לא, הם היו בשבתות שבט וכמובן אני לא. זה לא משפיע לי על כל החיים אבל זה עדיין צובט.
תשובה: חברה, אני מכירה את ההרגשה, כולם חלק, ורק את לא. אני זוכרת שכשהכניסו אצלנו להדרכה מי שלא נכנס חשב שזה סוף העולם, כאילו כל חייו ישתנו בגלל זה, אבל היום כשגדלתי, ואני כבר באוניברסיטה, אני יכולה להגיד לך שזה כבר ממש לא משנה. היום אני בקושי זוכרת איזה שבט הדרכתי, ואין לי מושג עם חברות שלי היו מדריכות או לא. אז תזכרי שהתחושה שאת מתארת היא זמנית, והתקופה הזאת תגמר, ויבואו תקופות אחרות בהן תמצאי את מקומך. מה עושים עכשיו? התחושה הזאת באמת לא נעימה, ולא צריך להרים ידים. הייתי ממליצה לך לחפש לעצמך עיסוקים במקומות אחרים. תנועת נוער אחרת אם יש באיזור שבו את גרה, חוג תפירה, או אפילו לאסוף כמה חברות טובות ולייסד קבוצה אמיתית שתיפגש כל שבת, תטייל ביחד, וכו. תראי שכשהחיים שלך יהיו מלאים ומספקים כבר לא תשימי לב למה שחברות שלך עושות. הרבה פעמים במבט חיצוני נראה לך שהדברים זוהרים, אבל אם תשאלי חברה טובה איך זה באמת מבפנים תגלי שזה לא תמיד כזה כיף. חודש ארגון יכול להיות מעייף ומעצבן, ולפעמים המסעות הם סתם ארוכים ובא לך שיגמרו. השאלה אם החיים שלנו טובים או לא תלויה בעיקר בנו, ופחות באירועים חיצוניים. תחליטי שהחיים שלך טובים, תנצלי אותם, תהני מהם, והם יהיו הרבה יותר טובים משל כל חניכה בבני עקיבא! אני מבטיחה לך. יעל yaelkagam gmail.com ודבר אחרון- לא סיפרת למה את לא בבני עקיבא, אז אני מניחה שאת לא יכולה ללכת, כמובן שאם את יכולה ורוצה יכול להיות שבאמת כדאי לך לנסות.
שאלה: אבא לא מרשה לי כל מיני דברים: היי. יש לי אבא שיש לו דעות ממש קיצוניות, הוא לא פתוח כמו כל האנשים שאני חיה איתם, הוא לא הסכים שאלך לבני עקיבא- ובאמת בגללו לא הלכתי, קשה לי מאוד כי יש לי עוד החלטות בחיים ואני מפחדת שאם הם ינגדו את דעותיו הוא ינתק את הקשר איתי, אני לא רוצה להיות פסיבית למצב.לא רוצה שכל דבר שהוא אומר אני כמו רובוט אעשה.מה לעשות?
תשובה: חברה, אכן את מעלה שאלה קשה. מצד אחד אנחנו חייבים לכבד את ההורים שלנו, שמגדלים אותנו, ומחניכים אותנו, ונותנים לנו הכל. מצד שני את מתחילה לפתח לך אישיות עצמאית, ולא בהכרח מסכימה עם הדעות של אביך בכל דבר. לכן, קודם כל אני מציעה שתראי לאביך שאת מכבדת אותו. לא משנה מה את עושה, וכמה את חולקת עליו את חייבת לזכור את כל מה שהוא עשה בשבילך, ולהתנהג אליו בכבוד. אני בטוחה שאם אביך יראה שאת עושה זאת מתוך מחלוקת אמיתית, מחלוקת לשם שמים, ולא מתוך רצון לריב ולהכעיס, יהיה לו יותר קל לקבל את זה. אחר כך הייתי מציעה לך לשבת ולדבר איתו. להבין למה הוא מתנגד לבני עקיבא, מה הוא לא אוהב שם, אולי הוא ישכנע אותך, אולי תצליחי להסביר לו למה את בכל זאת רוצה והוא ישתכנע, ואולי תצליחי למצוא פשרה שמקובלת על שניכם. הכלל הזה נכון גם למחלוקות אחרות שיש לכם, כמו בכל דבר בחיים, לדבר זה תמיד עוזר. יכול להיות שאביך עוד לא סומך עליך שיש לך דעה מגובשת, ושאת מבינה את ההשלכות של ההחלטות שלך, ויכול להיות שאת תביני את אבא שלך ואת העמדות שלו. בכל מקרה, שווה לדבר על הדברים. ברוגע, בנחת. בלי לריב ולהתווכח סתם, אלא לנסות להבין באמת אחד את השני. אין לך מה לפחד, זה לא יהיה ככה כל החיים. כרגע את גרה איתו בבית, ולכן החופש שלך להחליט לעצמך איך לנהוג הוא די קטן, אבל כשתגדלי ותעזבי את הבית תוכלי לפעול לפי האמונה שלך. לאט לאט, לא צריך לשנות הכל בבת אחת. אחרי הכל, יכול להיות שעוד תשני את דעתך. הייתי מציעה לך להתחיל עם דברים קטנים, שפחות מפריעים לו באופן אישי. קשה לי לתת לך דוגמאות, כי אני לא יודעת על מה המחלוקת שלכם, אבל לא הייתי מתחילה בדברים שכולם רואים כמו לבוש, אלא דווקא בדברים פנימיים. יותר מזה, תבדקי שהשינויים שאת עושה מותרים על פי ההלכה, כדי שיהיה לך גב להסביר את מעשיך, וכדי שלא חס וחלילה תעברי על ההלכה. יכול להיות שהמחלוקות עם אבא שלך יהיו דווקא פתח לבירור והבנה יותר עמוקה של העמדות שלך. בהצלחה יעל yaelkagam gmail.com
שאלה: שעטנז: האם איסור שעטנז רלבנטי לבלייזר מקטורן העשוי משלושת המרכיבים: polyester viscose spandex? ב מראש, מנחם מני כהן
תשובה: כל אלו שמות של חומרים סינטטיים שלא קשורים לצמר ופשתן (עיין מילון מונחים באתר למרות זאת, לעיתים יש בבגד מעט סיבים מצמר ופשתן. לכן הכיתוב על המקטורן איננו מספיק. צריך למסור כל בגד למעבדת שעטנז - רק כך אפשר לדעת בוודאות שאין שעטנז.
שאלה: נדר: בשם השם נעשה ונצליח, והשם, עלינו, ברחמיו- ירוויח. הרב, הנני בן 27 ונדרתי נדר לאלוקיי הקשור לעריות. חשוב לי לציין שהנדר ננדר בשעת קושי גופני רב (הנני סובל לחץ דם). חשוב לי לציין שהסיבה שנדרתי את הנדר הייתה כאות לגילוי הערכתי הרבה לאבא שבשמיים על כל העזרה שלו לי. חלף הזמן, והרגשתי שאני לא יכול יותר עם הנדר הזה. שזה גדול עליי. חלק מהרבנים אמרו לי שלא ניתן להתיר נדר זה וחלקם אמרו שאפשר פשוט לעשות התרת נדרים "סטנדרטית" כלשוני. בסופו של דבר, לצערי, התרתי את הנדר אצל רב חב"דניק, שהאמת שלא טרחתי אפילו לבדוק אם הוא בכלל רב מוסמך. לאחר כמה ימים מההתרה אני מרגיש מאוד מאוכזב מעצמי ומרגיש שאכזבתי מאוד את אבא שבשמיים שהיה גאה בי על מה שעשיתי וסמך עליי. שאלתי הרב: האם יש דרך לכפר על עווני (התרת הנדר, אם ההתרה בכלל תקפה), כמו למשל לקחת על עצמי משהו על מנת לכפר. אציין כי הנני שומר שבת, מניח תפילין ומפריש מעשר מרווחיי. שרון.
תשובה: אם אכן היית אצל רב. סביר להניח שהכל נעשה על פי דין, ואין בידך כל עברה. השתדל למעט בנדרים כל כמה שאפשר.
שאלה: חתונה בשישי: הי, חתונה במקיימת ביום שישי בצהריים, עד איזה שעה ניתן לקיים את החופה? האם ניתן שעתיים לפני כניסת השבת? :)
תשובה: לכם, הזמן המאוחר ביותר בו ניתן לערוך חופה ביום שישי הוא בשעה 13:00 בזמן קיץ (שעה 12:00 בשעון חורף). שעתיים לפני שבת חייב האולם להיות סגור וריק מאחרון העובדים כדי לאפשר לכל העובדים לשוב לבתיהם ולהתארגן לשבת בזמן. בברכת מזל טוב דוד לוי
שאלה: מאכלים כשרים בסין: האם אפשר לקנות אורז בסין ולבשלו בעצמי ללא בעיה? כמו כן, אילו מוצרים ניתן לאכול בסין כגון חמאה ביצים ולחם?
תשובה: אורז פשוט, לא זקוק להכשר. ביצים, ניתן לקנות בכל העולם בלי צורך להכשר. על חמאה ח לא גזרו (יור"ד קט"ו:ג ), אבל הפוסקים כותבים שהדין תלוי במנהג המקום. כיוון שמן הסתם אין מסורת ברורה בסין נראה לומר שאסור משום שהיום מוסיפים לחמאה רכיבים רבים ולא רק שמנת. לחם, וודאי צריך הכשר כי מוסיפים הרבה חומרים נלווים ולא רק קמח, מים ושמרים.
שאלה: סעודת הודייה: נולדה לנו בת לפני חודש בתאריך 3.5.13 ואף עברנו דירה לפני שבועיים לדירה חדשה, רצינו לעשות חנוכת בית בימים של בין המצרים והבנו שזה לא נהוג, ואף רצינו לערוך סעודת הודייה להולדת הבת בנפרד מחנוכת הבית גם בימים של בין המצרים. השאלה שלי היא אם אפשר לערוך את הסעודה בימים של בין המצרים, ובכלל עד מתי אני יכולה לדחות את הסעודה, זאת אומרת אם אעשה את סעודת ההודייה לאחר תשעה באב שהיא תהיה בגיל חודשיים וחצי זה לא מאוחר מדיי? אודה למענה,
תשובה: לכם ומזל טוב ללידה, א. סעודת הודיה, לכבוד הולדת הבת, היא סעודת רשות לכל דבר וענין ואין שום חובה או מצווה בעשייתה. לכן אם חלילה לא יבנה המקדש ברור שלא תדחה איסור שמחה בשלושת השבועות. גם אם בגלל זה לא תעשו סעודת הודיה בכלל ותזכו לגדלה ולראות ממנה בנים ובני בנים אוהבי ה  ועובדי ה  ללא  סעודת הודיה. ב. חנוכת הבית שאתם רוצים לעשות זו רשות ואין חובה לעשותה. גם אם כן - אין ענין באכילה שם אלא בלימוד תורה. לכן אם חלילה לא יבנה המקדש ברור שלא תדחה איסור שמחה בשלושת השבועות. עיקר חנוכת הבית זה לימוד תורה לפני שאתם גרים וישנים בבית - את זה עושים באותו לילה בו עוברים דירה, וזה מותר בשלושת השבועות, כי עיקר הענין הוא ללמוד תורה בבית לפני לגור בו. גם זו אינה סעודת מצוה, וגם בכלל אין ענין לאכול בה, אלא רק ללמוד תורה. והצלחה דוד לוי 098987548
שאלה: תפילה בעבודה גלובלית: יש אנשים שהם עובדים גלובליים, כלומר, הם לא התחייבו למספר שעות עבודה מסויימות וגם את שכרם הם לא מקבלים לפי שעות. האם עובד כזה, שאין לו מסגרת שעות עבודה מוגדרות, יכול לפנות זמן במהלך יום העבודה כדי להתפלל?
תשובה: כן
שאלה: סוף זמן ברכות קריאת שמע: - סוף זמן קריאת שמע (לגר"א, למשל) מופיע בלוחות. השאלה שלי מתייחסת לסוף הזמן בו ניתן לקרוא ברכות קריאת שמע בשם ומלכות. ובכן, מהו סוף הזמן בו ניתן לקרוא ברכות קריאת שמע? נדמה לי שמישהו פעם אמר לי ששעה אחרי סוף זמן קריאת שמע עוד אפשר לקרוא את הברכות. האם זה נכון? אשמח לתשובה מדוייקת. ב גל.
תשובה: לדעת השולחן-ערוך (נח, ו)ורוב הפוסקים, רק לגבי תפילה הקילו שאפשר להשלימה עד חצות, מפני שכעקרון רשאי אדם להתפלל בכל עת תפילת שמונה עשרה כתפילת נדבה, לפיכך בכל מצב של ספק אפשר להתפלל. אבל את ברכות קריאת שמע אי אפשר לומר בנדבה, ולכן מי שאיחר ולא אמרן עד סוף ארבע שעות - הפסידן. ולדעת בעל ה משנה-ברורה, אם מחמת אונס לא אמרן עד סוף ארבע שעות, רשאי להשלימן עד חצות היום (באו"ה שם). להלן הרחבה ומקור התשובה לשאלתך מספר פניני הלכה מאת הרב אליעזר מלמד שליט"א ועיין בספר באתר ישיבת הר ברכה אייל משה "זמן קריאת שמע נמשך עד סוף שלוש שעות של היום, שעד אז עוד ישנם אנשים שקמים משנתם, והרי הוא מקיים את המצווה לקרוא  בקומך  - בשעה שבני אדם קמים משנתם. ואע"פ שרוב הפוסקים נוטים לדעת הגר"א, בקריאת שמע שזמנה מן התורה נכון להחמיר כדעת ה מגן-אברהם, כפי הכלל "ספיקא דאורייתא לחומרא". אמנם יש נוהגים לכתחילה כשיטת הגר"א, ואין למחות בידם. ואף שזמן קריאת שמע עד סוף שלוש שעות בלבד, אם עברה השעה השלישית ולא קראה, יקראנה עם ברכותיה כל שעה רביעית, ויהיה לו שכר על קריאתה כקורא בתורה (שו"ע נח, ו). וזמן תפילת שחרית וברכות קריאת שמע נמשך עד סוף ארבע שעות, שכן קבעו חכמים את זמנה כנגד הקרבת התמיד שהיה קרב עד סוף שעה רביעית. וכיוון שחיובן מדברי חכמים, הלכה כמיקל, ואפשר להתאחר ולסמוך על שיטת הגר"א. ואע"פ כן לכתחילה זריזים מקדימים למצוות וטוב להקדים ולהתפלל כשיטת ה מגן-אברהם  (מ"ב נח, ד). ואם עברו ארבע שעות ולא אמר את ברכות קריאת שמע ולא התפלל, לגבי התפילה מוסכם שאפשר להתפלל עד חצות היום. ואף שהלכה כדברי רבי יהודה שזמן תפילת שחרית עד סוף ארבע שעות, ולא כדעת חכמים שסוברים שזמנה עד חצות, מכל מקום גם רבי יהודה מודה, שאם לא התפלל עד סוף ארבע שעות, יכול בדיעבד להשלים את תפילתו עד חצות היום. ואף שאין לו שכר כתפילה בזמנה, שכר תפילה יש לו, אבל אחר חצות לא יתפלל שחרית (ברכות כז, א  שו"ע או"ח פט, א). ולגבי ברכות קריאת שמע נחלקו הפוסקים. לדעת השולחן-ערוך  (נח, ו) ורוב הפוסקים, רק לגבי תפילה הקילו שאפשר להשלימה עד חצות, מפני שכעקרון רשאי אדם להתפלל בכל עת תפילת שמונה עשרה כתפילת נדבה, לפיכך בכל מצב של ספק אפשר להתפלל. אבל את ברכות קריאת שמע אי אפשר לומר בנדבה, ולכן מי שאיחר ולא אמרן עד סוף ארבע שעות - הפסידן. ולדעת בעל ה משנה-ברורה, אם מחמת אונס לא אמרן עד סוף ארבע שעות, רשאי להשלימן עד חצות היום (באו"ה שם).
שאלה: כלאי ירקות וכלאי הכרם: לרב, בגינה ביתית לא גדולה אני מגדל מספר סוגי ירקות (עגבניות, פלפל, מלפפון, אבטיח, מלון). 1. מהו המרחק המינימאלי שנדרש להרחיק בין הירקות הנ"ל והאם יש כאלו שאין צריך להרחיק ביניהם? 2. אני מעוניין לנטוע שתיל של גפן בודד (לא כרם)ץ מהו המרחק המינימאלי הנדרש להרחקה בינו לבין הירק הסמוך אליו (מלון)? נועם
תשובה: וברכת ד  1 בין פלפל, עגבניה, יש להרחיק 15 ס"מ ממקום הזרעים. 2. בין שתיל אבטיח מלון ומלפפון ראוי להרחיק 60 ס"מ. 3 בין אבטיח או מלון או מלפפון לעגבניה ופלפל אפשר להרחיק רק 15 ס"מ. 4. מקצה ענפי הגפן יש להרחיק 60 ס"מ. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מעשר על כמות קטנה: לרב, בגינה ביתית לא גדולה אני מגדל מספר סוגי ירקות. מדי פעם אני מביא קצת מהתוצרת הביתה. זה יכול להיות אפילו ברמה של כמה עלים (נענע, בזיליקום - לתיבול). האם על כל כמות כזו של כמה עלים נדרשים לעשר?? האם יש כמות מינימאלית? נועם
תשובה: לך כל כמות שאת מביאה הביתה צריך לעשר - גם עלה אחד של נענע. דוד לוי 098987548
שאלה: נידה והתערבות כירורגית של היסטרוסקופיה: לרב, בשבוע הקרוב אני אמורה לעבור התערבות כירורגית הנקראת "היסטרוסקופיה ניתוחית". ואבצע אותה ביום ה-8 למחזור. אשמח לדעת באיזה אופן יהיה עלי לספור 7 נקיים וממתי?
תשובה: לכאורה אם עושים הפסק טהרה נקי ובדיקת יום ראשון משבעה נקיים לפני הניתוח, נעקרת חזקת הטומאה מדאוריתא וממילא קל יותר להתחשב בדימום שיגיע אחר כך כדם מכה ולטהר אותו. הבעיה היא שאנו יודעים שאין פתיחת הקבר (-כניסה לרחם) בלא יציאת דם, ואמנם בהיסטרוסקופיה רגילה המכשיר דק מן הדק ואינו בקוטר האוסר את האשה, אולם בניתוח כשלך לפעמים יש חדירה לרחם באופן שאוסר את האשה הן במקום הן במכשירים, ואי אפשר במקרה כזה לתלות במכה חוץ ממקרים חריגים במציאותם. ומצד שני אם תמתיני לאחר הניתוח ותדממי גם בהפסק הטהרה בשל המכה מהניתוח, אזי ישנה מחלוקת פוסקים גדולה בזה (בין החוו"ד לנוב"י האם להתיר הפסק טהרה בתחושה של הפסק דימום למרות שיש מכה מדממת ואין בדיקת הפסק טהור. ובמקרה שלך גם דעת החת"ס להחמיר בזה כחוו"ד, משום שהמכה נולדה אחרי הוסת ולא לפניה בהיותך טהורה). ולמעשה נחלקו בזה גם גדולי זמננו. לענ"ד יש להחמיר (אם לא במקום עיגון), ואין להחשיב את הדם כדם מכה בבדיקת הפסק טהרה במקרה של מוחזקת כטמאה. לפיכך- הטוב ביותר הוא להמתין עם הפסק טהרה עד לאחר הניתוח, ולאחריו לעשות הפסק נקי ובדיקת יום ראשון נקיה. אחר כך לא לבדוק בשאר הימים, וללכת עם צבעוני, ולבדוק רק בשביעי. אם יש בעיה לעשות את ההפסק בשל הדימום מהניתוח, לענ"ד יש להמתין ואין להקל במקרה שלך שהדבר יכול לחלוף מהר (גם אם הרופא מעיד שהדם בא מהמכה). בהצלחה
שאלה: לימוד פיזיקה בשבת: האם מותר ללמוד חומר לימוד של פיזיקה בשבת(בלי לכתוב)? פיזיקה מתארת את אופן התנהלות היקום, אז למה שתהיה איתה בעיה לעומת מחשבת או תנ"ך? מראש:)
תשובה: מותר ללמוד חכמות ומדעים, מפני שיש ערך בלימודם אבל לקראת מבחן במקצוע חול ראוי שלא ללמוד בשבת, כי השבת צריכה להיות מוקדשת ללימוד תורה, וגם מפני שעיקר כוונתו להצליח במבחן ולא להחכים. ובשעת הדחק אפשר להקל, הואיל ויש ערך עצמי בלימודי החול. אבל אסור ללמוד למבחן שרגילים להתכונן אליו על ידי כתיבת תרגילים, כי רק כאשר אין חשש שיבוא לכתוב או למחוק מותר לקרוא בדברי חכמה. ולהלן הרחבה ומקור התשובה מספר פניני הלכה מאת הרב אליעזר מלמד שליט"א ועיין עוד בספר באתר ישיבת הר ברכה אייל משה לדעת הרמב"ם, כל קריאה בדברי חולין אסורה בשבת, ואפילו ללמוד מדעים אסור, וזאת כדי שלא ינהג כמנהג חול ויבוא מתוך כך לידי כתיבה. ולדעת רוב הפוסקים (רש"י, ר"י, רא"ש), מה שאסרו חכמים הוא קריאה בענייני חשבונות ועסקים, וכדי שלא יבואו לקרא בהם, אסרו לקרוא גם בדברי חול שאין בהם ערך. אבל מותר לקרוא בדברים שיש בהם צורך הגוף, כדוגמת הדרכות על תזונה נכונה, וכן את מרכיבי המזון שמודפסים על האריזות. וכן מותר ללמוד חכמות ומדעים, מפני שיש ערך בלימודם מותר להתכונן בשבת למבחן במקצועות קודש שיתקיים ביום חול, הואיל ויש מצווה בעצם הלימוד. ולקראת מבחן במקצוע חול ראוי שלא ללמוד בשבת, כי השבת צריכה להיות מוקדשת ללימוד תורה, וגם מפני שעיקר כוונתו להצליח במבחן ולא להחכים. ובשעת הדחק אפשר להקל, הואיל ויש ערך עצמי בלימודי החול. אבל אסור ללמוד לקראת מבחן באנגלית או שפה אחרת, כי אין בלימוד בזה ערך עצמי. וכן אסור ללמוד למבחן שרגילים להתכונן אליו על ידי כתיבת תרגילים, כי רק כאשר אין חשש שיבוא לכתוב או למחוק מותר לקרוא בדברי חכמה.
שאלה: יום הולדת בתאריך לועזי: ב"ה יום ההולדת שלי הוא כ"ה בתמוז כך שהוא בימי בין המצרים ולא ניתן לחגוג בו. רציתי לשאול האם ניתן לחגוג בתאריך הלועזי? (שהוא כבר לא ימי בין המצרים) כי המשפחה עדיין רוצה לחגוג. (ורק על מנת לחגוג! ולא ח"ו כשימוש בלוח השנה הנוצרי כתחליף ללוח העברי) יהונתן
תשובה: תחגגו את יום ההולדת לפני י"ז בתמוז, או אחרי ט  באב, בלי קשר לתאריך הנוצרי.
שאלה: התגיירות: ישלי כמה שאלות כי החלטתי להתגייר סופית ויש דברים שאני צריך לדעת ליפני. בגיל 18 אני יכול להתגייר בלי הסכמה מההורים יענו החלטה שלי לבד נכון? מה הדברים שאני צריך לעבור שלב שלב בהתגיירות מהתחלה עד הסוף? כמה זמן זה לוקח בערך כל התהליך? זה תהליך קשה?
תשובה: לך. נכון, בגיל 18 אתה יכול לעבור את התהליך בלי הסכמת הורים. הגיור בארץ אפשרי רק למי שברשותו תעודת זהות שכתוב בה כי הוא אזרח מדינת ישראל. התהליך אורך לפחות שנה. לפנות בבקשת גיור למנהל הגיור הכפוף למשרד ראש הממשלה, על מנת לפתוח "תיק בקשה לגיור". יהיה עליך ללמוד את עיקרי האמונה, ועיקרי מערכת המצוות, כדאי שתעשה זאת בעזרת "המכון ללימודי יהדות" שעל יד משרד ראש הממשלה, או מכון "עמי" או כל מכון אחר. אתה תוזמן להופיע בפני בית הדין לגיור של אזור מגוריך, תצטרך להופיע בפניו שלוש פעמים בהפרש של כמה חודשים. בהופעתך השלישית בפני בית הדין לגיור יוחלט אם אתה מוכן לגיור, או לא. אם קבע בית הדין שאתה מוכן לגיור, תקרא למעמד "קבלת המצוות" בפני בית הדין, תצטרך לעבור ברית מילה (אם כבר עברת ברית מילה, יש פרוצדורה אחרת, הנקראת "הטפת דם ברית") וטבילה במקווה לשם גירות. אם יחליט בית הדין שאינך מוכן לגירות- יהיה עליך להמשיך להכין את עצמך, ותוכל להופיע שוב בפני בית הדין, אחרי שלושה חדשים, או חצי שנה- כפי שיקבע בית הדין. אם אתה מאד מעוניין להתגייר ולקבל עליך את המצוות ולקיימן- התהליך לא יהיה קשה עבורך.
שאלה: עודף בסופר: הייתי בסופר קניתי כמה מוצרים קיבלתי עודף, אחרי שיצאתי מהסופר הסתכלתי בחשבונית ראיתי שחסר לי עוד עשרה שקלים, חיפשתי בתיק כמה פעמים ולא מצאתי עשרה שקלים. חשבתי אולי לוותר ולא לחזור לסופר, בסוף החלטתי לחזור לסופר ולהגיד כמה עודף קיבלתי, אמרתי לקופאית, היא שאלה אותי "בטוח? שלא יהיה חסר", אמרתי כן היא הביאה לי עשרה שקלים. יצאתי מהסופר הרגשתי לא טוב עם עצמי חשבתי אולי היא הביאה לי עודף נכון ונפל לי הכסף בסופר, חשבתי אולי זה גזל. אני חושב שלא קיבלתי עודף נכון בגלל זה חזרתי לסופר אבל אני לא בטוח, האם זה גזל? מראש
תשובה: לך אין לי דרך לדעת כי לא אני ולא אתה יודעים אם אכן היתה טעות בעודף או לא. דוד לוי 098987548